
Κύρωση της Σύμβασης Δωρεάς μεταξύ του Υπουργείου 
Υγείας, του Αντικαρκινικού Νοσοκομείου Αθήνας «Ο 
Άγιος Σάββας» και της Άννας-Μαρίας-Λουίζας Λά¬ 
τση και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και έχει ισχύ νόμου η Σύμβαση Δωρεάς 
μεταξύ του Υπουργείου Υγείας, του Αντικαρκινικού Νο¬ 
σοκομείου Αθήνας «Ο Άγιος Σάββας» και της Άννας-Μα- 
ρίας-Λουίζας Λάτση του Ιωάννη, το κείμενο της οποίας 
έχει ως εξής: 

«ΣΥΜΒΑΣΗ ΔΩΡΕΑΣ 

ΥΠΕΡ ΤΟΥ ΥΠΟΥΡΓΕΙΟΥ ΥΓΕΙΑΣ ΚΑΙ ΤΟΥ 

ΓΕΝΙΚΟΥ ΑΝΤΙΚΑΡΚΙΝΙΚΟΥ ΝΟΣΟΚΟΜΕΙΟΥ ΑΘΗΝΑΣ 
«Ο ΑΓΙΟΣ ΣΑΒΒΑΣ» 

Στην Αθήνα, σήμερα την 30.1.2013, μεταξύ αφ’ ενός μεν: 
1) του Υπουργείου Υγείας, νόμιμα εκπροσωπούμενου για 
την υπογραφή της παρούσας από τον Υπουργό Υγεί¬ 
ας Ανδρέα Λυκουρέντζο, κάτοχο του υπ’ αριθ. Ξ448526 
Α.Δ.Τ. (εφεξής «Υπουργείο Υγείας») και 2) του νομικού 
προσώπου δημοσίου δικαίου με την επωνυμία «Γενικό 
Αντικαρκινικό Νοσοκομείο Αθήνας «Ο Αγιος Σάββας»», 
νόμιμα εκπροσωπούμενου από τον Πρόεδρο του Διοι¬ 
κητικού του Συμβουλίου και Διοικητή Παναγιώτη Μινο- 
γιάννη, κάτοχο του υπ’ αριθ. ΑΗ254180 Α.Δ.Τ. (εφεξής 
«Νοσοκομείο»), αφ’ ετέρου δε της Άννας-Μαρίας-Λουί- 
ζας Λάτση του Ιωάννη, κατόχου του υπ’ αριθ. ΑΚ559477 
Α.Δ.Τ. (εφεξής «Δωρήτρια»), συμφωνούνται και γίνονται 
αποδεκτά τα ακόλουθα: 

ΠΡΟΟΙΜΙΟ 

1. Το Νοσοκομείο, προκειμένου να καλύψει τις ανάγκες 
νοσηλείας καρκινοπαθών ασθενών του, εκτιμά αναγκαίο 
να μετατραπεί σε Κέντρο Ημερήσιας Νοσηλείας το ακί¬ 
νητο κυριότητάς του, που ευρίσκεται στην Αθήνα, επί 
των οδών Ασωπίου αρ. 4 και Παράσχου, συνολικής επι¬ 
φάνειας 3.650 τ.μ. (πρώην Ογκολογικό Νοσοκομείο ΙΚΑ 
Αθήνας «Γ. Γεννηματάς»). Ειδικότερα, σκοπός είναι να 


δημιουργηθεί ένα αυτόνομο κτηριακά Κέντρο Ημερήσιας 
Νοσηλείας, στο οποίο να μπορούν να αντιμετωπίζονται 
οι αυξημένες ανάγκες του Νοσοκομείου, που υπολογί¬ 
ζονται ετησίως περίπου σε 30.000 εισαγωγές ασθενών 
και 3.800 χειρουργικές επεμβάσεις. 

2. Για την υλοποίηση του σκοπού αυτού το Νοσο¬ 
κομείο αποτάθηκε στη Δωρήτρια ζητώντας την οικο¬ 
νομική συνδρομή της. Μετά από σχετικές επαφές και 
αλληλογραφία της Δωρήτριας με το Νοσοκομείο και 
το Υπουργείο Υγείας, κατέστη σαφές ότι απαιτούνται 
τελικά σημαντικές παρεμβάσεις στο άνω ακίνητο, ούτως 
ώστε αυτό να πληροί τις απαιτήσεις λειτουργίας ενός 
σύγχρονου Κέντρου Ημερήσιας Νοσηλείας για ογκολο- 
γικά περιστατικά. 

3. Η Δωρήτρια, μετά από έγκριση του Νοσοκομείου 
και προκειμένου να διαπιστωθεί το εύρος των απαι- 
τούμενων εργασιών, χρηματοδότησε την εκπόνηση 
στατικών, αρχιτεκτονικών και ηλεκτρομηχανολογικών 
αποτυπώσεων της υπάρχουσας κατάστασης, καθώς και 
προτάσεων αναμόρφωσης του κτηρίου σε ένα σύγχρονο 
Κέντρο Ημερήσιας Νοσηλείας. Με βάση τις προτάσεις 
αυτές εκπονήθηκαν μελέτες και τεχνικές εκθέσεις, σε 
συνεργασία με τις Τεχνικές Υπηρεσίες του Υπουργείου 
Υγείας και του Νοσοκομείου, οι οποίες, μετά την οριστι¬ 
κοποίησή τους, ελέγχθηκαν και εγκρίθηκαν από τις άνω 
Τεχνικές Υπηρεσίες, επισυνάπτονται δε στην παρούσα 
ως Παράρτημα Α (εφεξής «Προκαταρκτικές Μελέτες»). 

4. Στο πλαίσιο αυτό, τα μέρη επιθυμούν να προβούν σε 
όλες τις απαραίτητες ενέργειες προκείμενου να μετα¬ 
τραπεί το άνω ακίνητο σε Κέντρο Ημερήσιας Νοσηλείας. 

5. Κατόπιν των ανωτέρω, υπογράφεται η παρούσα 
σύμβαση δωρεάς με τα συνημμένα σε αυτή δύο (2) Πα¬ 
ραρτήματα, τα οποία αποτελούν αναπόσπαστο μέρος 
της, οι όροι της οποίας έχουν ως εξής: 

Αρθρο 1 

Αντικείμενο της δωρεάς 

1. Η Δωρήτρια αναλαμβάνει, με βάση τους όρους της 
παρούσας και με δικές της δαπάνες, τα κατωτέρω (εφε¬ 
ξής «Εργο»): 

α) Να ανακατασκευάσει σε Κέντρο Ημερήσιας Νοση¬ 
λείας το άνω ακίνητο (εφεξής «Κέντρο») και 

β) να συμπληρώσει τον υπάρχοντα εξοπλισμό του 
Κέντρου με το συνημμένο, ως Παράρτημα Β, ιατρικό, 
ξενοδοχειακό και λοιπό εξοπλισμό, τον οποίο το Νοσο- 

κομείο θεωρεί αναγκαίο για τη λειτουργία του Κέντρου, 
έθεσε τις προδιαγραφές του και στη συνέχεια ενέκρινε 
στο σύνολό του (εφεξής «Εξοπλισμός»). 

2. Το Υπουργείο Υγείας και το Νοσοκομείο αναλαμ¬ 
βάνουν: 

α) Να εξασφαλίζουν, από την παράδοση του Κέντρου, 
τη διαρκή, εύρυθμη και πλήρη λειτουργία του με την 
κατάλληλη στελέχωσή του με ιατρικό, νοσηλευτικό 
και διοικητικό προσωπικό, καθώς και με την παροχή 
υπηρεσιών υποστήριξης, δεδομένου ότι το Κέντρο θα 
αποτελεί ένα ενιαίο σύνολο (διοικητικά και λειτουργικά) 
μετά των λοιπών τμημάτων - κλινικών του Νοσοκομείου. 

β) Να λειτουργούν το Κέντρο αποκλειστικά ως: ί. Κέ¬ 
ντρο Ημερήσιας Νοσηλείας για άτομα που πάσχουν 
από νεοπλασίες και συναφείς παθήσεις, ϋ. κέντρο πρό¬ 
ληψης και ιϋ. πρότυπο κέντρο για την εκπαίδευση των 
εργαζομένων στον τομέα της υγείας σε θέματα που 
σχετίζονται με τη νοσηλεία, περίθαλψη και φροντίδα 
των καρκινοπαθών. Ειδικότερα, στο Κέντρο θα στεγα¬ 
στούν τα Τμήματα Βραχείας Νοσηλείας Χειρουργικού 
Τομέα, Βραχείας Νοσηλείας Παθολογικού Τομέα, καθώς 
και οι Επεμβάσεις Διαδερμικής Βιοψίας Μαστού, μέρος 
του Τμήματος Ακτινοθεραπείας, με τις υποστηρικτικές 
αυτών υπηρεσίες Εργαστηριακού και Απεικονιστικού 
Τομέα και τέλος τμήματα διοικητικής και οικονομικής 
υποστήριξης του Κέντρου. 

γ) Να ονομάσουν το Κέντρο «ΚΕΝΤΡΟ ΗΜΕΡΗΣΙΑΣ ΝΟ¬ 
ΣΗΛΕΙΑΣ ΝΙΚΟΣ ΚΟΥΡΚΟΥΛΟΣ» στη μνήμη του οποίου 
προβαίνει στην παρούσα δωρεά η Δωρήτρια. 

Άρθρο 2 
Ποσό δωρεάς 

1. Το ποσόν που θα απαιτηθεί προκειμένου να καλυ¬ 
φθεί η δαπάνη ολοκλήρωσης τουΈργου εκτιμήθηκε, με 
βάση τις Προκαταρκτικές Μελέτες, ότι θα ανέλθει σε 
τρία εκατομμύρια οκτακόσιες χιλιάδες (3.800.000) ευρώ. 

2. Τα μέρη συμφωνούν ότι οι Προκαταρκτικές Μελέτες 
είναι τεχνικά άρτιες και δεν υπόκεινται σε αναθεώρηση, 
με βάση δε αυτές εκπονούνται οι οριστικές μελέτες του 
Έργου. Ομοίως και ο Εξοπλισμός είναι κατά τα ανωτέρω 
εγκεκριμένος και δεν υπόκειται σε αναθεώρηση. 

3. Η Δωρήτρια αναλαμβάνει την υποχρέωση να καλύ¬ 
ψει εξ ολοκλήρου τη δαπάνη για την ολοκλήρωση του 
Έργου σύμφωνα με τις οριστικές μελέτες, ακόμη και εάν 
αυτή υπερβεί το προϋπολογιζόμενο ποσό. 

Άρθρο 3 

Αποδοχή δωρεάς 

Το Υπουργείο Υγείας και το Νοσοκομείο αποδέχονται 
με την παρούσα την ως άνω δωρεά. 

Αρθρο 4 

Άδεια κατασκευής του έργου 
Οριστικές μελέτες 

1. Η παρούσα σύμβαση, μετά την έναρξη ισχύος της 
σύμφωνα με το άρθρο 11 αυτής, επέχει θέση πολεο- 
δομικής άδειας κατασκευής του Έργου και έγκρισης 
τυχόν παρεκκλίσεων όρων δόμησης από τις διατάξεις 
της υφιστάμενης πολεοδομικής νομοθεσίας. 

2. Οι οριστικές μελέτες, με βάση τις οποίες θα εκτελε- 
στεί το Έργο, βρίσκονται στο τελικό στάδιο εκπόνησής 
τους από μελετητικά γραφεία σε συνεργασία με τις 
Τεχνικές Υπηρεσίες του Υπουργείου Υγείας και του Νο¬ 


σοκομείου. Θα ολοκληρωθούν και θα παραδοθούν στο 
Υπουργείο Υγείας και το Νοσοκομείο εντός τριών εβδο¬ 
μάδων από την υπογραφή της παρούσας προκειμένου 
στη συνέχεια και εντός ευλόγου χρόνου να ελεγχθούν 
και εγκριθούν, θα αποτελόσουν δε αναπόσπαστο μέρος 
της νομοθετικής ρύθμισης του άρθρου 11 της παρούσας. 

3. Η Δωρήτρια δικαιούται, κατά τη διάρκεια της κατα¬ 
σκευής, να προβαίνει, μετά από ενημέρωση του Υπουρ¬ 
γείου Υγείας και του Νοσοκομείου, σε μικρής κλίμακας 
τροποποιήσεις των οριστικών μελετών για κατασκευα¬ 
στικούς λόγους, οι οποίες δεν θα επηρεάζουν τη συνο¬ 
λική μορφή του κτηρίου ή τη λειτουργικότητά του, ούτε 
θα συνιστούν οποιαδήποτε επέκταση χώρου. 

Αρθρο 5 

Εγκατάσταση δωρητή στο ακίνητο 

1. Το Νοσοκομείο, με την έναρξη ισχύος της παρούσας 
σύμβασης σύμφωνα με το άρθρο 11 αυτής, αναλαμβάνει 
να παραδώσει άμεσα το ακίνητο, κατά χρήση, κενό 
στους εκπροσώπους της Δωρήτριας για την εκτέλεση 
τουΈργου, προς το σκοπό δε αυτόν τα μέρη θα υπογρά¬ 
ψουν αναλυτικό πρωτόκολλο παραλαβής του ακινήτου. 

2. Οι εργασίες εκτέλεσης του Έργου θα αρχίσουν 
δέκα (10) ημέρες από τη δημοσίευση του νόμου, που 
θα κυρώσει την παρούσα σύμβαση, στην Εφημερίδα 
της Κυβερνήσεως. 

Αρθρο 6 
Εκτέλεση έργου 

1. Δεδομένου ότι η Δωρήτρια αναλαμβάνει την υπο¬ 
χρέωση να καλύψει εξ ολοκλήρου τη δαπάνη για την 
ολοκλήρωση του Έργου, ρητά συνομολογείται ότι το 
Έργο είναι ιδιωτικό και δεν έχουν επ’ αυτού εφαρμογή 
οι διατάξεις των σχετικών νόμων, διαταγμάτων, υπουρ¬ 
γικών αποφάσεων ή άλλων διατάξεων επί έργων χρη¬ 
ματοδοτούμενων από το Δημόσιο, νομικά πρόσωπα 
δημοσίου δικαίου ή Δημόσιους Οργανισμούς. 

2. Όλες οι απαραίτητες για την ολοκλήρωση του Έρ¬ 
γου ενέργειες, όπως ενδεικτικά η επιλογή των κατα¬ 
σκευαστών, εργολάβων και προμηθευτών, η σύναψη των 
σχετικών συμβάσεων, η αγορά υλικών και μηχανημάτων, 
η διενέργεια ποιοτικών ελέγχων κλπ., θα γίνονται από 
τη Δωρήτρια ή από πρόσωπα, φυσικά ή νομικά, εξουσι¬ 
οδοτημένα από αυτήν με γνώμονα πάντα την καλύτερη 
υλοποίηση τουΈργου. 

Αρθρο 7 

Παρακολούθηση εκτέλεσης έργου 
Αποπεράτωση - Παράδοση 

1. Το Υπουργείο Υγείας και το Νοσοκομείο μπορούν να 
παρακολουθούν την εκτέλεση τουΈργου στο πλαίσιο 
των όρων της παρούσας σύμβασης. Η Δωρήτρια υπο- 
χρεούται να ενημερώνει εγγράφως κάθε δύο (2) μήνες 
το Υπουργείο Υγείας και το Νοσοκομείο για την πορεία 
υλοποίησης τουΈργου. 

2. Η αποπεράτωση τουΈργου θα πραγματοποιηθεί 
εντός δεκατεσσάρων (14) μηνών από την έναρξη των 
εργασιών. 

3. Η παράδοση τουΈργου θα πραγματοποιηθεί με την 
υπογραφή πρωτοκόλλου από τα συμβαλλόμενα μέρη, 
συνοδευόμενου από τα κατασκευαστικά σχέδια, τα σχέ¬ 
δια Η/Μ εγκαταστάσεων (αε όυίΙΙ) και τυχόν εγχειρίδια 
του Εξοπλισμού. 

Άρθρο 8 

Ευθύνη δωρήτριας και δωρεοδόχου 

1. Από την κύρωση της παρούσας σύμβασης με νόμο, 
η Δωρήτρια έχει την ευθύνη της: α) αποκλειστικής χρη¬ 
ματοδότησης του Έργου σύμφωνα με τα προβλεπόμενα 
στο άρθρο 2 της παρούσας, β) εκπόνησης των μελετών 
εφαρμογής με βάση τις οριστικές μελέτες, γ) δημο- 
πράτησης του Έργου, δ) ανάθεσής του σε εργολάβους 
και εκτέλεσής του από αυτούς και ε) εποπτείας της 
προόδου του Έργου. 

2. Η Δωρήτρια ευθύνεται για όλες τις υποχρεώσεις 
που απορρέουν από τις σχετικές διατάξεις για την κοι¬ 
νωνική ασφάλιση των εργαζομένων του εργοταξίου και 
την υγιεινή και ασφάλεια. Επίσης, η Δωρήτρια αναλαμ¬ 
βάνει να ασφαλίσει το ακίνητο από την έναρξη των 
εργασιών μέχρι της παραδόσεώς του. Το Υπουργείο 
Υγείας και το Νοσοκομείο ουδεμία σχετική υποχρέωση 
φέρουν. 

3. Η Δωρήτρια ευθύνεται για πραγματικά ελαττώ¬ 
ματα, εμφανή και κεκρυμμένα, εκ της εκτελέσεως του 
Έργου ή για την έλλειψη συμφωνημένων ιδιοτήτων του 
κτηρίου για ένα (1) έτος μετά την αποπεράτωσή του, 
υποχρεούμενη σε αποκατάστασή τους με δαπάνες της, 
εφόσον έχει εγγράφως ενημερωθεί από το Νοσοκομείο. 

4. Σχετικά με τα πραγματικά ελαττώματα ή βλάβες 
του Εξοπλισμού, η ευθύνη της Δωρήτριας εξαντλείται 
στην εκ μέρους της επιβολή στον προμηθευτή υποχρέω¬ 
σης παροχής προς το Νοσοκομείο εγγύησης καλής λει¬ 
τουργίας, καθώς και συντήρησης και επισκευής διάρκει¬ 
ας ενός (1) έτους από της παραλαβής του Εξοπλισμού. 

5. Η Δωρήτρια ευθύνεται αποκλειστικά και μόνο για 
όσα αναφέρονται στις παραγράφους 1 έως 4 του πα¬ 
ρόντος άρθρου και πέραν τούτων ουδεμία άλλη ευθύνη 
έ χε ι. 

6. Μετά την ολοκλήρωση του Έργου, καθώς και την 
παράδοση και παραλαβή του (με τη σύνταξη του σχετι¬ 
κού πρωτοκόλλου), η Δωρήτρια δεν θα έχει άλλη υπο¬ 
χρέωση και ευθύνη για τη λειτουργία και συντήρηση 
του Κέντρου. 

7. Το Υπουργείο Υγείας και το Νοσοκομείο υποχρεού- 
νται να εξασφαλίζουν τη λειτουργία του Κέντρου, σύμ¬ 
φωνα με τα αναφερόμενα στο άρθρο 1 παράγραφος 2. 

Άρθρο 9 

Αναστολή εργασιών - Συνέπειες 
Ανωτέρα βία 

1. Εάν η πρόοδος της εκτέλεσης του Έργου αναστα¬ 
λεί από πράξεις ή παραλείψεις του Νοσοκομείου ή του 
Ελληνικού Δημοσίου, η δε αναστολή διαρκέσει επί χρο¬ 
νικό διάστημα μεγαλύτερο των τεσσάρων (4) μηνών, η 
Δωρήτρια μπορεί να προσφύγει στην, κατά το άρθρο 
10 της παρούσας σύμβασης, διαιτησία και να ζητήσει 
να απαλλαγεί από κάθε περαιτέρω υποχρέωση προς 
ολοκλήρωση της παρούσας δωρεάς. 

2. Η Δωρήτρια δεν φέρει ευθύνη αν η εκτέλεση του 
Έργου ή η ολοκλήρωση αυτού καταστεί αδύνατη για λό¬ 
γους ανωτέρας βίας. Εξυπακούεται ότι, για όσο χρονικό 
διάστημα διαρκεί η ανωτέρα βία, αναστέλλεται η εκτέ¬ 
λεση της παρούσας σύμβασης. Εάν οι λόγοι ανωτέρας 
βίας διαρκέσουν πέραν των έξι (6) μηνών ή επέλθει ουσι¬ 
ώδης μεταβολή των συνθηκών, εφαρμόζεται αναλογικά 
η διάταξη της παραγράφου 1 του παρόντος άρθρου. 


Άρθρο 10 

Επίλυση διαφορών 

Κάθε διαφορά σχετικά με την ερμηνεία ή εκτέλεση 
της παρούσας σύμβασης, η οποία δεν μπορεί να διευθε¬ 
τηθεί εξωδίκως, θα επιλύεται αποκλειστικά με διαιτησία. 

Αρθρο 11 

Ισχύς της σύμβασης 

1. Η ισχύς της σύμβασης τελεί υπό την αίρεση της 
κύρωσής της με νόμο εντός ευλόγου χρόνου από την 
έγκριση των οριστικών μελετών από τις Τεχνικές Υπη¬ 
ρεσίες του Υπουργείου Υγείας και του Νοσοκομείου. Η 
έναρξη ισχύος της σύμβασης συμπίπτει με την ημερο¬ 
μηνία δημοσίευσης στην Εφημερίδα της Κυβερνήσεως 
του κυρωτικού νόμου, οπότε οι διατάξεις της παρούσας 
σύμβασης αποκτούν ισχύ διατάξεων νόμου. 

2. Εάν για οποιονδήποτε λόγο δεν κυρωθεί η σύμβα¬ 
ση, ουδεμία δημιουργείται υποχρέωση ή αξίωση στα 
συμβαλλόμενα μέρη. 

Σε πίστωση των ανωτέρω συντάχθηκε σε τρία (3) 
πρωτότυπα η παρούσα σύμβαση, με τα συνημμένα σε 
αυτή δύο (2) Παραρτήματα, και αφού διαβάστηκε, βεβαι¬ 
ώθηκε και έγινε αποδεκτή από τους συμβαλλομένους, 
υπογράφεται όπως ακολουθεί. 

ΟΙ ΣΥΜΒΑΛΛΟΜΕΝΟΙ 
Η ΔΩΡΗΤΡΙΑ 

ΑΝΝΑ-ΜΑΡΙΑ-ΛΟΥΙΖΑ ΛΑΤΣΗ 

ΓΙΑ ΤΟ ΥΠΟΥΡΓΕΙΟ ΥΓΕΙΑΣ 
ΑΝΔΡΕΑΣ ΛΥΚΟΥΡΕΝΤΖΟΣ 
ΥΠΟΥΡΓΟΣ ΥΓΕΙΑΣ 

ΓΙΑ ΤΟ ΝΟΣΟΚΟΜΕΙΟ 
ΠΑΝΑΓΙΩΤΗΣ ΜΙΝΟΓΙΑΝΝΗΣ 
ΠΡΟΕΔΡΟΣ Δ.Σ. - ΔΙΟΙΚΗΤΗΣ» 

Άρθρο δεύτερο 

Η παρ. 1 του άρθρου 4 της Σύμβασης Δωρεάς αντι¬ 
καθίσταται ως εξής: 

«1. Η παρούσα σύμβαση, μετά την έναρξη ισχύος της 
σύμφωνα με το άρθρο 11 αυτής, επέχει θέση άδειας 
δόμησης του Έργου και έγκρισης των απαιτούμενων 
όρων δόμησης του κτηρίου. Οι όροι δόμησης αυτοί είναι 
απαραίτητοι για την αναγκαία κατασκευή πυρήνων αντι¬ 
σεισμικής ενίσχυσης του κτηρίου με στόχο την αντισει¬ 
σμική θωράκισή του και είναι ανάλογοι με τις διατάξεις 
του Νέου Οικοδομικού Κανονισμού του ν. 4067/2012 (Α' 
79), συνίστανται δε στην επιπλέον απαιτούμενη κάλυψη 
οικοπέδου, η οποία ανέρχεται σε 18,48 τ.μ. εντός του 
ακαλύπτου χώρου του οικοπέδου και στην απαιτούμε- 
νη επιπλέον δόμηση η οποία ανέρχεται συνολικά σε 
129,38 τ.μ., σύμφωνα με τον αναλυτικό υπολογισμό του 
Διαγράμματος Δόμησης ΑΜ-02 των οριστικών μελετών 
του Έργου.» 

Άρθρο τρίτο 

Κυρώνονται και έχουν ισχύ νόμου οι οριστικές μελέτες 
του Έργου οι οποίες ελέγχθηκαν και θεωρήθηκαν από 
το Υπουργείο Υγείας και το Νοσοκομείο (Παράρτημα). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο τέταρτο 

Παρατείνονται από τη λήξη τους οι συμβάσεις ερ¬ 
γασίας ιδιωτικού δικαίου ορισμένου χρόνου, των απα¬ 
σχολούμενων στην «ΚΤΗΜΑΤΟΛΟΓΙΟ Α.Ε.» με τις ει¬ 
δικότητες των αγρονόμων τοπογράφων μηχανικών, 
τεχνολόγων τοπογράφων και τεχνολόγων μηχανικών 
γεωπληροφορικής και τοπογραφίας μέχρι την ολοκλή¬ 
ρωση του προγράμματος των νέων έργων μελετών με 


κύριο άξονα τα έργα των «ενεργών» τίτλων και της β' 
φάσης της κτηματογράφησης. 

Οι παραπάνω συμβάσεις σε καμία περίπτωση δεν με- 
τατρέπονται σε συμβάσεις εργασίας ιδιωτικού δικαίου 
αορίστου χρόνου. 

Άρθρο πέμπτο 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 31 Μα'ίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 


ΥΓΕΙΑΣ 

ΑΝΔΡΕΑΣ ΛΥΚΟΥΡΕΝΤΖΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 3 Ιουνίου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 




2004 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β1.9Γ - β-ιπαΝ: ννβόπΐ33ΐβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 1 00 1 270406 130020* - 











































































